Drangsyčiai

Drangsyčiai (vok. Gut Drangsitten, nuo 1907 m. Drangsitten, 1945–1946 m. rus. Дрангзиттен, nuo 1946 m. Avgustovka, rus. Августовка) – gyvenvietė Kaliningrado srities pietinėje dalyje, Bagrationovsko rajone, nuo 2008 m. birželio 30 d. Dolgorukovo kaimo gyvenvietės kaimas. Istorija Notangos žemės kaimo pavadinimas Tranksits prūsiškos kilmės. 1497 m. minimi Trannxitten. 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Karaliaučiaus apygardos Prūsų Ylavos apskrities kaimas, nuo 1874 m. gegužės 7 d. Vogavos, nuo 1928 m. rugsėjo 9 d. Senkaimio valsčiaus kaimas, prijungtas prie Heinrietenhofo. 1910 m. buvo 147 gyventojai. 1946 m. balandžio 7 d. – rugsėjo 6 d. Kroicburgo rajono (rus. Кройцбургский район), vėliau Bagrationovsko rajono kaimas, 1947 m. birželio 25 d. – 2008 m. birželio 30 d. Orechovo apylinkės kaimas. 1946 m. prijungtas Jonkų palivarkas (Vorwerk Johnken), 1993 m. – Kamyševas. Šaltiniai Nuorodos Губин А.Б. Топонимика Калининграда. Реки и водоемы // Калининградские архивы. – Калининград, 2007. – Вып. 7. – С. 197–228. Населенные пункты Калининградской области: краткий спр. / Ред. В.П. Ассоров, В.В. Гаврилова, Н.Е. Макаренко, Э.М. Медведева, Н.Н. Семушина. – Калининград: Калинингр. кн. изд-во, 1976. Населенные пункты Калининградской области и их прежние названия = Ortsnamenverzeichnis Gebiet Kaliningrad (nordliches Ostpreussen) / Сост. Е. Вебер. – Калининград: Нахтигаль, 1993.